
PATVIRTINTA

Šakių vaikų lopšelio - darželio 

2023 m. sausio 31 d. 
direktoriaus įsak. Nr. VK-13
RESPUBLIKINIO VIRTUALAUS KŪRYBINIO PROJEKTO 
„DOVANAI LIETUVAI“ NUOSTATAI
I. BENDROSIOS NUOSTATOS

1. Respublikinio virtualaus kūrybinio vaikų projekto „ Dovana Lietuvai“ nuostatai (toliau – Nuostatai) reglamentuoja „Dovana Lietuvai“ projekto (toliau vadinama – Projekto) organizavimą, vykdymą ir apdovanojimą. 
2. Kūrybinis STREAM projektas skirtas Vasario 16-ąjai, Lietuvos valstybės atkūrimo ir Kovo 11-ąjai, Lietuvos Nepriklausomybės atkūrimo dienoms paminėti, panaudojant šiuolaikiniams vaikams priimtinas inovatyvias metodikas ugdyti tautinį ir pilietinį sąmoningumą.
3. STREAM – tai skirtingų, tačiau tuo pačiu ir labai vieną kitą papildančių mokslo šakų junginys. STREAM – tai mokslas (Science), technologijos (Technology), inžinerija (Engineering), menas (Art), matematika (Math), skaitymas ir rašymas (Reading). Pasitelkus šias šešias sritis kiekvienas vaikas turi galimybę atrasti, įdomiai ir įvairiapusiškai pažinti mus supantį pasaulį.

4. Projekto nuostatai bus skelbiami Šakių vaikų lopšelio-darželio internetinėje svetainėje www.sakiudarzelis.lt, darželio facebook puslapyje ir įvairiose pedagogų facebook grupėse nuo 2023 m. vasario 1 d.
    II. PROJEKTO TIKSLAS IR UŽDAVINIAI
5. Tikslas: Stiprinant vaikų domėjimąsi STREAM dalykais, padėti atsiskleisti talentingiems ikimokyklinio, priešmokyklinio amžiaus vaikams.

6. Uždaviniai: 

6.1. skatinti norą pažinti, patirti atradimo džiaugsmą;

6.2. lavinti vaikų loginį mąstymą, gebėjimą bendradarbiauti ir dirbti komandoje;

6.3. ugdyti vaikų kūrybiškumą, originalumą, skatinant saviraišką išbandant STREAM metodiką;

6.4. skatinti ikimokyklinį, priešmokyklinį ugdymą teikiančių rajono, respublikos švietimo įstaigų socialinį bendradarbiavimą.

III. PROJEKTO ORGANIZATORIUS
7. Projekto  organizatorius Šakių vaikų lopšelis - darželis.
8. Projekto  organizavimo ir koordinavimo darbo grupė:
· Inga Sorakienė, ikimokyklinio ugdymo mokytoja metodininkė;
· Dialeta Bendoraitienė, ikimokyklinio ugdymo mokytoja metodininkė;
9. Papildomai informacijos teirautis el. paštu inga.sorakiene@gmail.com, tel. nr. +3706622146
IV. PROJEKTO DALYVIAI

10. Projekte gali dalyvauti Lietuvos Respublikos bei  Šakių rajono švietimo įstaigų, vykdančių ikimokyklinio, priešmokyklinio ugdymo programas ugdytiniai.
V. PROJEKTO  SĄLYGOS

11. Projektas „Dovana Lietuvai”  vyks 2023 metų vasario 1 d. – kovo 18 d..
12. Dalyviai pasirenka vieną iš akronimų (STREAM), kuria „Dovaną Lietuvai“ atlikdami kūrybinį darbą, eksperimentą, bandymą ar konstruodami.
13. Darbą gali atlikti ir visa grupė kartu.

14. Dalyviai savo kūrybinį procesą bei rezultatą nufotografuoja ir, sukūrę foto koliažą, ne daugiau nei iš 3 nuotraukų, siunčia jpg ar png formatu.

15. Kūrybinio darbo fotografiją kartu su užpildytu Priedu Nr. 1 siųsti iki kovo 6 d. el. paštu 
   smalsuciulaukogrupe@gmail.com.
16. Nuotraukas ir dalyvio anketą siųsti kaip prisegtus du atskirus dokumentus.
17. Dalyviai bus apdovanojami padėkos raštais, kuriuos projekto organizatoriai išsiųs dalyvių nurodytu elektroniniu paštu iki kovo 17 d.
18. Pedagogai, pageidaujantys gauti Šakių rajono Švietimo pagalbos tarnybos kvalifikacijos renginio dalyvio pažymas, atsiuntę darbų fotografijas, registruojasi šia nuoroda https://bit.ly/3kPtbJ6  iki 2023m. kovo 17 dienos.
19. Renginio pažymos kaina – 1 Eur. Pažyma bus išduodama tik susimokėjusiems dalyviams. Visi mokėjimui reikalingi rekvizitai yra nurodyti registracijos formoje.  

VI. BAIGIAMOSIOS NUOSTATOS

20. Pateikdami darbų nuotraukas, autoriai tampa projekto dalyviais bei suteikia organizatoriams teisę juos viešinti, publikuoti darželio internetinėje svetainėje, respublikinėje, rajoninėje spaudoje, www.svietimonaujienos.lt portale ir kt.

21. Projekto dalyviai, siųsdami dalyvio anketas ir foto, patvirtina, kad jų (vaikų, pedagogų ir kt.) asmens duomenys ir veido atvaizdai buvo gauti teisėtai, nepažeidžiant apsaugos  duomenų reikalavimų. Projekto dalyvių duomenys bus naudojami  tik projekto viešinimui.

22. Projekto organizatorius, esant būtinybei, pasilieka teisę keisti taisykles, dalyvavimo sąlygas.

23. Iš visų dalyvių atsiųstų fotografijų, bus sukurtas nuotraukų filmas ir publikuojamas Šakių vaikų lopšelio-darželio  internetinėje svetainėje www.sakiudarzelis.lt.
__________________________________________

Priedas Nr.1

RESPUBLIKINIO VIRTUALAUS KŪRYBINIO PROJEKTO 
„DOVANAI LIETUVAI“ DALYVIO ANKETA
	Tikslus įstaigos pavadinimas

	

	Mokytojo el. pašto adresas.

	

	Dalyvio(ių), grupės, siunčiančio(ių),
kūrybinio darbo nuotrauką vardas, pavardė ar grupės pavadinimas.

	

	Kūrybinio darbo trumpas aprašas.

	


PASTABA: anketą pildyti Times New Roman 12 šriftu.
